recursal/SuperWikiNEXT-32B huggingface dataset:
**கியாய்க்டியோ பகொடா** அல்லது **கியாய்க்டியோ புத்தர் கோயில்** ( Kyaiktiyo Pagoda), **தங்கப் பாறை** என்றும் அழைக்கப்படுகிறது. இது மியான்மர் நாட்டில், மொன் மாநிலத்தில் அமைந்த சிறு புத்தர் கோயில். ரங்கூனிலிருந்து 210 கி. மீ. தொலைவில் அமைந்துள்ளது. இப்பாறைக் கோயில் கடல் மட்டத்துக்கு மேல் 3600அடி உயரத்தில் (1100 மீட்டர்) அமைந்துள்ளது. இப்பாறையின் உயரம் 7.3மீட்டர். கின்புன் என்ற கிராமத்திலிருந்து 16 கி. மீ. தொலைவில் தங்கப் பாறை அமைந்துள்ளது. ஆண்கள் மட்டும் இக்கோயிலுக்குச் செல்ல அனுமதிக்கப்படுகின்றனர். ஒரு சிறிய இரும்புப் பாலத்தைக் கடந்தே இந்தப் பாறையை அடைய முடியும். மார்ச் மாதத்தில் வரும் பெüர்ணமி அன்று சீனா, ஜப்பான், மலேசியா, கொரியா போன்ற நாடுகளில் வசிக்கும் புத்த சமயத்தினர் இந்த தங்கப் பாறையை வழிபட வருகின்றனர். இப்பாறையின் அடியில் புத்தரின் தலைமுடி புதைக்கப்பட்டிருப்பதாக நம்பப்படுகிறது.

காட்சிகள்
---------

காலையில் தங்கப் பாறை மற்றும் கியாய்க்டியோ புத்தர் கோயிலின் தோற்றம்மாலையில் கோயிலின் தோற்றம்இரவில் தங்கப்பாறை மற்றும் பகோடாவின் தோற்றம்

படக்காட்சியகம்
--------------

* தங்கப் பாறையை வழிபடும் ஆண்கள்தங்கப் பாறையை வழிபடும் ஆண்கள்
* கியாய்க்டியோ மலை அடிவார கிராமம் கின்புங்கியாய்க்டியோ மலை அடிவார கிராமம் *கின்புங்*
* கியாய்க்டியோ மலைக் கோயில் சாலைகியாய்க்டியோ மலைக் கோயில் சாலை

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2010-01-07 அன்று மூலம் பரணிடப்பட்டது. 2015-04-18 அன்று பார்க்கப்பட்டது.

வெளி இணைப்புகள்
---------------

* தங்கப் பாறை-கியாய்க்டியோ பகொடா காணொளி காட்சி
* தங்கப் பாறை காணொளி காட்சி
**கியா மஸ்த் ஹே லைஃப்** (*Kya Mast Hai Life*) என்பது ஒரு இந்தித் தொலைக்காட்சித் தொடர். இது டிஸ்னி சேனல் இந்தியாவுக்காக தயாரிக்கப்பட்டு ஏப்ரல் 27, 2009 ஆம் தேதியன்று வெளியிடப்பட்டது, முன்னதாக ஏப்ரல் 25 மற்றும் ஏப்ரல் 26 ஆம் தேதிகளில் படப்பிடிப்புக் காட்சிகள் முன்னோட்டமாக ஒளிபரப்பப்பட்டன. ராகினி, ஜீஷான், ஜெனியா, வீர் மற்றும் ரீத்து ஆகிய ஐந்து இளவயதினரின் வாழ்க்கையை இத்தொடர் படம்பிடித்துக் காட்டியுள்ளது.

தயாரிப்பு
---------

இந்த ஆண்டு *டிஸ்னி சேனலின் கிட்சென்ஸ் 3* என்ற விடலைப் பருவத்தினரைப் பற்றிய துல்லியமான ஆய்வின் சாராம்சங்களை அடிப்படையாகக் கொண்டு இத்தொடர் உருவாக்கப்பட்டுள்ளது.

வால்ட் டிஸ்னி டெலிவிஷன் இன்டர்நேஷனல் இந்தியா நிறுவனத்தின் மூத்த துணைத் தலைவர் மற்றும் நிர்வாக இயக்குனர் ஆன்டாய்ன் வில்லெனியுவ் கூறும்போது, "இன்றைய இளைய வயதினர் புத்திசாலிகளாகவும், வித்தியாசமானவர்களாகவும் உள்ளனர். *கியா மஸ்த் ஹே லைஃப்* தொடரானது இளவயதினரையும், அவர்களது குடும்பங்களையும், அவர்களது உலகம் மற்றும் குடும்பச் சூழலை எடுத்துக்காட்டும் வகையில் உருவாக்கப்பட்டுள்ளது" என்றார்.

உசாத்துணைகள்
------------

1. ↑  "Disney Channel launches tween show 'Kya Mast Hai Life'". IndiaInfoline. 2009-04-03. 2009-09-05 அன்று பார்க்கப்பட்டது.

வெளிப்புற இணைப்புகள்
--------------------

* Official Disney Channel: *Kya Mast Hai Life* website பரணிடப்பட்டது 2009-05-19 at the வந்தவழி இயந்திரம்
**த. சுந்தரராசன்** (20 மார்ச்சு 1950) என்பவர் தமிழ்ப் புலவர், ஆசிரியர், எழுத்தாளர், நூலாசிரியர், தமிழ்ப் போராளி எனப் பல முகங்களைக் கொண்டவர். தலைநகர் தமிழ்ச் சங்கம் என்னும் ஓர் தமிழ் அமைப்பைத் தோற்றுவித்தவர்களில் இவர் முகாமையானவர்.

பிறப்பும் கல்வியும்
-------------------

கன்னியாகுமரி மாவட்டத்தில், சோணச்சு விளை என்னும் ஊரில் பிறந்த புலவர் சுந்தரராசன் பள்ளிக் கல்வியைக் குமரி மாவட்ட கல்வி நிலையங்களில் படித்தார். பின்னர் புலவர் பட்டம், இளங்கலைப் பட்டம் ஆகியவற்றைச் சென்னைப் பல்கலைக் கழகத்தில் பெற்றார். முதுகலைக் கல்வியை மதுரை காமராசர் பல்கலைக் கழகத்திலும் முடித்தார். 37 ஆண்டுகள் பள்ளி ஆசிரியராகப் பணியாற்றி 2008 ஆம் ஆண்டில் ஒய்வு பெற்றார்.

தமிழ்ப் பணிகள்
--------------

சென்னை தலைநகர் தமிழ் சங்கம் 1981 இல் தொடங்கப்பட்டது. அது முதல் அச்சங்கத்தின் சார்பாகப் பல கருத்தரங்குகள் பட்டி மன்றங்கள், மாநாடுகள் நடத்தினார்.
தமிழ்க் கல்வி, தமிழ் ஆட்சி மொழி , தெருக்களில் தமிழ்ப் பலகை மாற்றம், ஈழத் தமிழர் ஆதரவு போன்ற கோரிக்கைகளுக்காக ஆர்ப்பாட்டங்கள், போராட்டங்கள் எனத் தலைநகர் தமிழ்ச் சங்கம் நடத்தியதில் சுந்தரராசன் முன்னின்றார். பல முறை சிறைக்கும் சென்றுள்ளார்.
சென்னை வண்டலுரில் தலைநகர் தமிழ்ச் சங்கத்துக்கு ஒரு பெரிய கட்டடம் உருவானதில் இவருக்கு பெரும் பங்கு இருந்தது.
தமிழ் மொழி தொடர்பான நூல்கள் எழுதியுள்ளார். தலைநகர் தமிழ்ச் சங்கம் சார்பில் மக்கள் செங்கோல் என்னும் இதழின் ஆசிரியராக உள்ளார்.
குமரி மாவட்டம் விளவங்கோடு வட்டம் காப்பிக்காடு என்னும் ஊரில் தொல்காப்பியர் சிலை ஒன்று இவருடைய முன்னெடுப்பு முயற்சியால் 2016 ஆம் ஆண்டு சூலை 10 ஆம் பக்கலில்
நிறுவப்பட்டது.

சான்றாவணம்
----------

முகம் இதழ், சூலை 2016

மேற்கோள்
--------

1. ↑  "காப்பகப்படுத்தப்பட்ட நகல்". 2020-10-19 அன்று மூலம் பரணிடப்பட்டது. 2016-10-13 அன்று பார்க்கப்பட்டது.
**கனஞ்சம் பட்டி சிதம்பர அருணாச்சல ஞானகிரி** (K.C.A Gnanagiri Nadar, ஏப்ரல் 16, 1906 - , சிவகாசி) ஒரு தமிழ் ஆய்வாளர். தமிழ் மொழியின் தொன்மை பற்றி பன்மொழி ஆய்வு செய்தவர். தமிழ், இலத்தீன், கிரேக்கம், ஆங்கிலம் ஆகிய மொழிகளில் புலமை பெற்றவர். இவரின் ஆய்வுகள் தமிழ் எல்லா மொழிகளுக்கும் மூத்த மொழி என நிரூபிக்க முயல்கின்றன. இந்த ஆய்வுகள் நூல்களாக வெளிவந்துள்ளன.

வாழ்க்கை
--------

சென்னை பல்கலைக்கழகத்தில் பொருளாதாரம் மற்றும் அரசியலில் பட்டப்படிப்பு பயின்றார். ஆரம்பகாலத்தில் (1920களில்) முதன்மை அதிகாரியாகவும், பின்பு நிர்வாக இயக்குநராகவும் ஆயுட்காப்பீட்டுக் கழக கம்பெனியில் தேசியமயமாக்கப்படும் வரை பணி புரிந்தார். அதன் பிறகு ஆயுள் காப்பீட்டு கவுன்சில் நிர்வாக உறுப்பினராக இந்திய அரசால் நியமிக்கப்பட்டார். இவர் கம்பெனி சட்டம், கம்பெனி தணிக்கை சட்டம் போன்றவற்றை வரைமுறைப் படுத்தியவர்.

தமிழாராய்ச்சி
-------------

இவரது *Latin Words of Tamil Origin* என்ற நூல் இலத்தீன் மொழி தமிழில் இருந்து பெற்றுக்கொண்டதாக கருதப்படும் சொற்கள் பற்றிது. *Greek Words of Tamil Origin* என்ற நூல் கிரேக்க மொழி தமிழில் இருந்து பெற்றுக்கொண்டதாக கருதப்படும் சொற்கள் பற்றியது. இவ்விரு நூல்களையும் அகராதி போன்று அச்சிட்டு வெளியிட்டார்.

இதே போன்று ஆங்கிலம், ஜெர்மன் போன்ற மொழிகளில் உள்ள தமிழ் சொற்களாக கருதப்படுபவை பற்றியும் ஆய்வுகள் வெளியிட்டுள்ளார். இதற்கு அன்றைய பிரித்தானியப் பிரதமர் தாட்சரின் பாராட்டைப் பெற்றார்.

தமிழ் தொன்மையான மொழி பலரும் கூறுகின்ற நிலையில் ஆராய்ச்சி மூலம் பிறமொழியினர் ஏற்றுக்கொள்ளுமளவுக்கு நிருபிக்க இவர் முனைந்தார்.

இவரின் ஆராய்ச்சியை அறிந்து சென்னை தொலைக்காட்சி நிலையம் 1984 இல் நமது விருந்தினர் பகுதியில் திரு. இளங்கோவன் இ.ஆ.ப அவர்களுடனான நேர்காணலில் இவர் ஆய்வை மக்களுக்கு வெளிப்படுத்தியது. இவருடைய ஆய்வு தமிழ் மொழி வடமொழி சாராத தனித்துவமான மொழி என்று சான்றளிக்கிறது என்று முனைவர் ஆல்பர்ட் பி பிராங்க்ளின், அமெரிக்காவின் இந்தியக்கல்வியல் நிறுவனம் (American Institute of Indian Studies) பாராட்டியுள்ளார்

.

இவரது நூல்கள்
-------------

* Latin words of Tamil origin: An etymological dictionary (1981)
* Tamil, its contribution to the European languages: An etymological survey (1975)
* Greek words of Tamil origin: An etymological lexicon (1982)
* A statement in Tamilo-European linguistics: In the matter of Greek and Latin words of Tamil origin (1982)
* English words containing Tamil roots: An etymological dictionary with a vocabulary of only 1,000 words, mostly of science and technology, preliminary to ... of 5,000 or even 10,000 English words (1985)

மேற்கோள்கள்
-----------

1. ↑  Doordarshan Kendra Chennai
2. ↑  கனஞ்சம் பட்டி சிதம்பர அருணாச்சல ஞானகிரி; ENGLISH EDITION (1982). *GREEK WORDS OF TAMIL ORIGIN-AN ETYMOLOGICAL LEXICON*. MADURAI: K.C.A.GNANAGIRI NADAR. பக். I-XVI-1-127. பன்னாட்டுத் தரப்புத்தக எண்:B0006EEYZM. .  The above indicated statment which was mentioned in the above said title book under the heading of About The Author.
3. ↑  ISBNS.NET
**கனகலதா முகுந்த்** என்பவர் இந்திய வரலாற்றாசிரியர் ஆவார்.
தென்னிந்திய வணிகர்களின் வரலாறு, பழந்தமிழ் வணிகம், ஆங்கிலேய வணிகர்களின் வணிகமுறைகள், ஆதிக்க நிலை மற்றும் பெண்களுடைய உரிமைகள், செயல்கள் போன்றவற்றை தமது ஆய்வு நூல்களில் எழுதியுள்ளார்.

படிப்பும் பணிகளும்
------------------

கனகலதா முகுந்தின் தந்தை சி. வி. நரசிம்மன்.அவர் ஐக்கிய நாட்டு சபையில் உதவிப் பொதுச்செயலாளராக இருந்தவர்.
கனகலதா நியுயார்க்கு பர்னர்ட் கல்லூரியில் 1962 ஆம் ஆண்டில் படித்தார்.
1964 இல் ஜகந்நாதன் முகுந்த் என்பரை மணந்தார்.
கனகலதா முகுந்த் பொருளியலில் முனைவர் பட்டம் பெற்றவர். மும்பைப் பல்கலைக்கழகம், போபால் பல்கலைக்கழகம் மற்றும் ஐதராபாத்தில் பொருளியல் சமூக கல்வி நடுவத்தில் பணி புரிந்தார்.

ஆய்வுப் பணிகள்
--------------

தமிழக வணிகர்கள் பற்றியும் அவர்கள் வணிகம் செய்யும் முறைகள் பற்றியும் ஆங்கிலேய வணிகர்களுடன் தமிழ் வணிகர்கள் பழகிய விதம் பற்றியும் விரிவாக ஆய்வு செய்துள்ளார். இந்திய வணிகர்கள் சாதியால் வேறுபட்டு போட்டியிட்டனர் என்றும் அந்தப் போட்டிகள் வன்முறையாக மாறியது எனவும் தமது நூலில் எழுதினார். தொடக்கக் காலத்தில் ஆங்கிலேயர்களின் ஆதிக்கத்தைத் தடுக்க முயன்று இறுதியில் இந்திய வணிகர்கள் தோல்வியைக் கண்டனர். அதனால் 1725 வாக்கில் தென்னிந்திய நெசவுத் தொழில் நசியத் தொடங்கியது என்று தம் ஆய்வு நூல்களில் எழுதியுள்ளார்.

மேற்கோள்
--------

1. ↑  "Kanakalatha Mukund (Foreword by Gurcharan Das)". Penguin. 28 மார்ச் 2017 அன்று மூலம் பரணிடப்பட்டது. 25 June 2017 அன்று பார்க்கப்பட்டது.
2. ↑  Emily Erikson (2014). *Between Monopoly and Free Trade: The English East India Company, 1600–1757*. Princeton University. பக். 133–134. .
3. ↑  Giorgio Riello; Tirthankar Roy (2009). *How India Clothed the World: The World of South Asian Textiles, 1500-1850*. Brill. பக். 201. பன்னாட்டுத் தரப்புத்தக எண்:9789047429975. .
**கியார்கி திமித்ரோவ் மிக்கைலோவ்** (*Georgi Dimitrov Mikhaylov*, பல்கேரிய: Гео̀рги Димитро̀в Миха̀йлов, உருசியம்: Гео́ргий Миха́йлович Дими́тров, *கியார்கி மிகைலொவிச் திமீத்ரொவ்*; சூன் 18, 1882 - சூலை 2, 1949) பல்கேரியாவின் பொதுவுடைமை அரசியல்வாதியாகவும் தொழிற்சங்கத் தலைவராகவும் விளங்கியவர். பல்கேரியப் பொதுவுடைமைக் கட்சியை அரும்பாடு பட்டு உருவாக்கி அதன் தலைவராக 1946 முதல் 1949 வரை இருந்தவர். லெனின் வழியில் தோன்றிய பொதுவுடைமைவாதி; பாசிசத்திற்கும் முதலாளியத்திற்கும் எதிராகப் போராடியவர்.

முதல் உலகப் போரை அவர் எதிர்த்த காரணத்தால் திமிட்ரோவ் சிறையில் தள்ளப் பட்டார் 
1933 பிப்பிரவரியில் நிகழ்ந்த ரிச்டாக் தீ விபத்தில் அவர் குற்றம் சுமத்தப் பட்டுக் கைதானார். இக்குற்றச்சாட்டு சோடனை செய்யப்பட்ட ஒன்று என்று மெய்ப்பிக்கப்பட்டதைத் தொடர்ந்து விடுதலையானார்.

பொதுவுடைமைத் தலைவர் ஸ்டாலினின் நம்பிக்கைக்குப் பாத்திரமானார்.1934 முதல் 1943 வரை உலகப் பொதுவுடைமைக் கட்சியின் மூன்றாம் பேரவையை வழிநடத்திச் சென்றார்

யூகோசுலேவிய நாட்டின் தலைவரான டிட்டோவுடன் நட்பு பாராட்டினார்.பல்கேரியா,யூகோசுலேவியா ஆகிய இரு நாடுகளும் இணக்கமாக இருந்தன.மாசிடோனியா என்னும் நாட்டைத் தம் பல்கேரியா நாட்டோடு இணைக்க டிமிட்ரோவ் விரும்பினார்.ஆனால் டிட்டோ இதற்கு உடன்படவில்லை.எனவே இருவரிடையே கருத்து வேறுபாடு ஏற்பட்டது.ஸ்டாலின் இரு நாட்டுத் தலைவர்களிடையே சமாதானம் ஏற்படுத்த முயன்றார்.ஆனால் அம்முயற்சியில் ஸ்டாலின் வெற்றியடையவில்லை.

1949இல் டிமிட்ரோவ் காலமானார். அவர் இறந்த பின்னர் அவர் உடலை பதப்படுத்தி பாதுகாத்தனர்.ஆனால் கம்யூனிசம் அந்நாட்டில் வீழ்ச்சியுற்றதும் 1990 இல் அவரது உடலைப் புதைத்து விட்டனர்.

மேற்கோள்
--------

Georgi Dimitrov Reference Archive

விக்கிமீடியா பொதுவகத்தில்,  
 ***Georgi Dimitrov***   
என்பதின் ஊடகங்கள் உள்ளன.
**நிஷா சவுத்ரி**(Nisha Chaudhary) (1952-2001) ஒரு அரசியல்வாதியும் சமூக சேவகரும் ஆவார். 1990 களில் இந்தியாவின் குஜராத் மாநிலத்தில் உள்ள சபர்காந்தா தொகுதியிலிருந்து இந்திய தேசிய காங்கிரசு கட்சியின் வேட்பாளராக மக்களவைக்கு மூன்று முறை தேர்ந்தெடுக்கப்பட்டார்.

தனிப்பட்ட வாழ்க்கை
------------------

நிஷா இந்திய மாநிலம் ராஜஸ்தானின், துங்கர்பூர் மாவட்டத்தில் உள்ள சக்லோடாவில் 1952 அம் ஆண்டு செப்டம்பர் 10 ம் நாள் பிறந்தார். இவர் தனக்கு இரண்டு குழந்தைகள் இருந்த நிலையில் 1990 ஆம் ஆண்டில் தனது கணவரை விவாகரத்து செய்தார். 1980 களின் பிற்பகுதியில் இவர் முன்னாள் முதல்வர் அமர்சிங் பி. சவுத்ரியுடன் தோழமையில் இருந்தார். இந்த இணையர் 1991 ஆம் ஆண்டு சூலை 13 ஆம் நாளில் திருமணம் செய்து கொண்டனர். அமர்சிங் சவுத்ரி 3 குழந்தைகளுடன் தன்னுடன் வாழ்ந்து வந்த தனது முதல் மனைவி கஜ்ராபனை விவாகரத்து செய்யாமல் இத்திருமணத்தை செய்ததன் காரணமாக பெரும் சர்ச்சை எழுந்தது. நிஷா 1996, 1998 மற்றும் 1999 ஆம் ஆண்டுகளில் மக்களவைக்குத் தேர்ந்தெடுக்கப்பட்டார், மேலும் 2001 ஆம் ஆண்டில் மக்களவை உறுப்பினராக இருந்த காலத்தின் நடுவில் இறந்தார்.

கல்வி மற்றும் ஆர்வங்கள்
-----------------------

நிசா ஒரு முதுகலை சமூகவியல் மாணவர் ஆவார். இவர் ஜெய்ப்பூர், இராஜஸ்தான் பல்கலைக்கழகம், பிலானி பிர்லா தொழில்நுட்பம் மற்றும் அறிவியல் கழகம் ஆகியவற்றில் கல்வி பயின்றவார் ஆவார். நிசாவின் பொழுதுபோக்குகளில் பாடுதல், இசை வாசித்தல் மற்றும் பரதநாட்டியம் ஆகியவை அடங்கும். நிஷா ஒரு விளையாட்டு வீரரும் ஆவார். இவர் ஹாக்கி, டென்னிஸ், பூப்பந்து போன்ற பல விளையாட்டுகளில் பங்கேற்றுள்ளார். இவர் தேசிய மாணவர் படையில் உறுப்பினராகவும் இருந்துள்ளார். மேலும், பல ஆண்டுகளாக புதுதில்லியில் நடைபெற்ற குடியரசு தின விழா படைப்பிரிவு முகாமிலும் கலந்து கொண்டுள்ளார்.

தொழில்
------

நிசா ஜெய்ப்பூரின் அகில இந்திய வானொலியில் வானொலிக் கலைஞராக பணிபுரிந்தார். மாநில சமூக நல ஆலோசனைக் குழுவின் தலைவராக பெண்கள் மற்றும் குழந்தைகள் நலனுக்காகவும், பின்தங்கிய வர்க்கங்களின், குறிப்பாக பழங்குடியினரின் முன்னேற்றத்துக்காகவும் பணியாற்றினார். இவரது வாழ்க்கை முழுவதும் இவர் பல சமூக மற்றும் கல்வி நிறுவனங்களுடன் தொடர்பிலிருந்து, வறியோருக்காக தொடர்ந்து பணியாற்றி வருகிறார்.

2001 ஆம் ஆண்டில் நிசா இறந்ததைத் தொடர்ந்து ஏற்பட்ட அவசியத்தால் நடந்த இடைத்தேர்தலில் காங்கிரசின் மதுசூதன் மிஸ்திரி வெற்றி பெற்றார்.

சான்றுகள்
---------

  


1. 1 2 3  "Biographical Sketch Member of Parliament 12th Lok Sabha". 13 February 2014 அன்று பார்க்கப்பட்டது.
2. ↑
3. 1 2
அக்டோபர் 10,2014ல் பிந்து ஜான் வர்கீஸ் தயாரிப்பில் வெளிவந்த **நீ நான் நிழல்** என்கிற திரைப்படத்தை ஜான் ராபின்சன் இயக்கியுள்ளார். இப்படம் மலையாளத்தில் ஆஷா பிளாக் என்ற தலைப்பிலும் மற்றும் தமிழ் மொழியில் **நீ நான் நிழல்** என்ற தலைப்பிலும் வெளிவந்த திரைப்படமாகும். இப்படத்தில் நடிகர்கள் சரத்குமார், அர்ஜுன் லால் மற்றும் நடிகை இஷிதா சவுகான் முக்கிய கதாபாத்திரத்தில் நடித்துள்ளனர். நடிகர்கள் தேவன், கிருஷ்ணபாஸ்கர் மங்களசேரி மற்றும் மனோஜ் கே.ஜெயன் ஆகியோர் துணை கதாபாத்திரத்தில் நடித்துள்ளனர். இப்படத்தில் ஜெசின் ஜார்ஜ் இசையமைத்துள்ளார்.

கதைச்சுருக்கம்
--------------

இந்தியாவைச் சேர்ந்த ஐந்து பேர் சிறிய நேரத்தில் குவாலா லம்பூரில் கொல்லப்பட்டனர். முதலில் இனதாக்குதலால் கொல்லப்பட்டதாக கருதப்படுகின்றது. பின்னர் தமிழ்நாட்டைச் சேர்ந்த விசாரணை அதிகாரி அன்வர் அலி இக்கொலைக்கும் இனதாக்குதலுக்கும் எவ்வித சம்மதமில்லை என்று நினைப்பார்.

உலகப் புகழ்பெற்ற ஃபேஸ்புக்கில் ஒரு பொதுவான காரணியை இவரும் இவரது படையும் கண்டுபிடித்துள்ளனர். அதாவது, பலியான அனைவரும் ஆஷா பிளாகின் பரஸ்பர நண்பர்களாவர். 17 வயதான ஆஷா எந்நேரமும் ஃபேஸ்புக்கில் தனது நண்பர்களிடம் பேசிக்கொண்டிருப்பார்.

ஆஷாவும் கோயம்புத்தூரைச் சேர்ந்த ரோஹித்தும் நண்பர்களாக பழகி காதல் வயப்படுவார்கள். ஆஷாவின் 18வது பிறந்தநாளில் அவளைக் காண குவாலா லம்பூர்க்கு ரோஹித் வரும்போது அவள் தற்கொலை செய்துக்கொள்வாள். அதிர்ச்சியடைந்த ரோஹித் அவள் தற்கொலைக்கு காரணமான ஐந்து பேரை கொன்றுவிடுவான். இதற்குக் காரணம் ஆஷாவின் ஐந்து ஃபேஸ்புக் நண்பர்கள் அவளை பாலியல் ரீதியான துன்புறுத்தலும், அவளது புகைப்படத்தை ஆபாசமாக சித்தரித்தலும் ஆகும். ஆஷா ஃபேஸ்புக்கில் அடிமையானதுக்கு காரணம் அவளது பெற்றோர் அவளைக் கண்டுகொள்ளாமல் இருப்பதாகும்.

நடிகர்கள்
---------

* சரத்குமார்-அன்வர் அலி
* அர்ஜுன் லால்-ரோஹித்
* இஷிதா சவுகான்-ஆஷா
* தேவன்
* கிருஷ்ணபாஸ்கர் மங்களசேரி
* மனோஜ் கே.ஜெயன்
* எம்.எஸ்.பாஸ்கர்
* "பிளாக்" பாண்டி
* பாத்திமா பாபு

ஒலிப்பதிவு
----------

இப்படத்திற்கு பிண்ணணி இசையும் பாடல்களும் ஜெசின் ஜார்ஜ் இசையமைத்துள்ளார். பாடலாசிரியர்கள் தின் நாத் புதன்சேரி மற்றும் ஜெசின் ஜார்ஜ் ஆகியோர் பாடல்களை இயற்றியுள்ளனர். மே 10, 2014ல் பாடல்களை வெளியிடப்பட்டது.

தயாரிப்பு
---------

இப்படக்குழுவினர் கேரளாவிலும் மலேசியாவிலும் படக் காட்சி செப்டம்பர் 2013 முதல் எடுக்கப்பட்டது. சமுக வளைத்தளங்கள் பயன்பாட்டால் ஏற்படும் ஆபத்தினை இப்படம் உருவாக்கப்பட்டது. இப்படம் அக்டோபர் 10,2014ல் இருமொழியிலும் வெளியானது.

சான்றுகள்
---------

1. ↑  "Nee Naan Nizhal".
2. ↑  "On Location: Asha Black — The social network".
3. ↑  "'Asha Black' Review Roundup: Crime Thriller Gets Average Reviews from Critics".
2009 உல்லாச ஊர்தியின் பக்கவாட்டுத் தோற்றம்.
**அதிபரின் அரசு மகிழுந்து** (அமெரிக்க சனாதிபதியின் மகிழுந்து. Presidential state car -United States)
அமெரிக்க சனாதிபதியின் அதிகாரப்பூர்வ மகிழுந்தாகும். 1930 களின் பிற்பகுதியிலிருந்து, ஐக்கிய அமெரிக்காவின் ஒன்றிய அரசு சிறப்பான தொழில் நுட்பத்துடன், முதன்மையான உபகரணங்கள், சிறப்பு வசதிக்கான அம்சங்கள், கவச அமைப்பு, பாதுகாப்பு வசதிகள் போன்றவற்றுடன் சனாதிபதி பயன்படுத்துவதற்கான வாகனங்களை உருவாக்கி இருக்கிறது.

இந்த மகிழுந்தை ஒரு நடமாடும் கோட்டை என்று சொல்லும் வகையில் அமைந்துள்ளது. எதிரிகளின் குண்டுகளிலிருந்து காப்பாற்றும் வடிவமைப்பு, எதிர் தாக்குதல் நடத்த தேவையான ஆயுதங்கள், நேர்ச்சியில் (விபத்து) இருந்து காப்பாற்றும் தொழில் நுட்பங்கள், எந்த இடத்திலிருந்தும் வெள்ளை மாளிகையைத் தொடர்பில் வைத்திருக்கும் சாதனங்கள் என அனைத்து வசதிகளையும் கொண்டது.

18 அடி நீளமும், 8 டன்கள் எடை கொண்டது. இதனுடைய சக்கரங்கள் பஞ்சர் ஆகாத தன்மையைக் கொண்டன. டீசல் கொள்கலன் வெடித்துச் சிதறாமல் இருக்க, தனித்துவமான நுரை உள்ள கருவி, இரவிலும் தெளிவாகக் காட்டக்கூடிய கேமரா போன்ற கருவிகளை உடைய இந்த மகிழுந்தை ஆபத்துக் காலத்தில் மிக வேகமாகவும், 180 பாகைச் சுழற்சி செய்து தப்பிக்கவும் பயிற்சி பெற்ற இரகசிய பாதுகாப்புப் படை ஓட்டுநர் இயக்குவார் என்பது குறிப்பிடத்தக்கது.

குறிப்புகள்
-----------

1. ↑  அதிபர் ஒபாமாவின் பீஸ்ட் கார் ஒரு நடமாடும் கோட்டை தி இந்து (தமிழ்), 20.1.2015
அதிபரவளையக் கோணம் *u*. இது அதிபரவளையச் சார்புகள் sinh, cosh இன் கோணமாக உள்ளது. இது அதிபரவளையத் துண்டின் (சிவப்பு) பரப்பளவு. அதிபரவளைய முக்கோணத்தின் (மஞ்சள்) பக்க நீளங்கள் sinh(*u*), cosh(*u*) இன் விகிதங்களில் அமைகின்றன.**மேல்:** நேர் மற்றும் எதிர் அதிபரவளையக் கோணங்கள். **கீழ்:** இரு நேர் கோணங்களின் வித்தியாசம்: Δ*u* = *u*2 − *u*1.
கணிதத்தில் **அதிபரவளையக் கோணம்** அல்லது **அதிபரவளைவுக் கோணம்** என்பது (*hyperbolic angle*) அதிபரவளயத்தைப் பிரிக்கும் ஒரு வடிவவியல் வடிவமாகும். இது சாதாரணக் கோணமானது ஒரு வட்டத்துடன் கொண்டுள்ள தொடர்பை ஒத்தது. அதிபரவளையக் கோணம் முதலில் ஒரு திட்டநிலையில் வரையறுக்கப்படுகிறது.

**திட்டநிலையில் அதிபரவளையக் கோணம்**:
(0, 0) புள்ளியிலிருந்து (1, 1) புள்ளி வழிச் செல்லும் கதிர் மற்றும் (*x*, 1/*x*) புள்ளி வழிச் செல்லும் கதிர் (*x* > 1) இரண்டுக்கும் இடைப்பட்ட கோணம்.

இக்கோணத்தின் அளவு இவ்விரண்டு கதிர்களால் அடைவுபெறும் அதிபரவளைவுத் துண்டின் பரப்பளவு அதாவது, ln *x* ஆகும்.

வட்டக் கோணங்கள் போலல்லாது, அதிபரவளைவுக் கோணங்கள் வரம்பற்றவை. 0 < *x* < 1 எனில் திட்டநிலையிலுள்ள அதிபரவளையக் கோணங்கள் எதிர் கோணங்களாகக் கொள்ளப்படுகின்றன. அதிபரவளையச் சார்புகள் sinh, cosh, tanh ஆகியவை அதிபரவளையக் கோணங்களை சாரா மாறிகளாகக் கொள்கின்றன.

வட்டக் கோணங்களுடன் ஒப்பீடு
--------------------------

வட்டக் கோணம்-எதிர்-அதிபரவளையக் கோணம்.
√2 ஆரமுள்ள வட்டத்தில், *u* ரேடியன் கோண அளவு கொண்ட வட்டக்கோணப்பகுதியின் பரப்பளவு *u* சதுர அலகுகள். (−1, −1) மற்றும் (1, 1), புள்ளிகளை இணைக்கும் கோடு *x y* = 1, அதிபரவளையத்தின் மிகச் சிறிய விட்டமாகும். மேலும் அதன் நீளம் √2 அலகுகளாகவும் இருக்கும்.

படத்தில் காட்டப்பட்டுள்ளது போல, ஒன்றுக்கும் குறைவான சாய்வு கொண்ட கதிர், வட்டக் கோணப்பகுதியின் பரப்பளவிற்குச் சமமான வட்டக் கோணம் அல்லது அதிபரவளையக் கோணத்தை உருவாக்குகிறது. கதிர் மற்றும் வட்டம் (**பாகுபடுத்தல் தோல்வி (தொடரமைப்புத் தவறு): {\displaystyle x^2+y^2=√2 }**
) கொண்டு உருவாகும் செங்கோண முக்கோணத்தின் தாங்கு பக்கங்களின் √2 மடங்குகளாக முக்கோணவியல் சார்புகளும், இந்தக் கதிர் மற்றும் அதிபரவளையம் ({\displaystyle xy=1})கொண்டு உருவாகும் செங்கோண முக்கோணத்தின் தாங்கு பக்கங்களின் √2 மடங்குகளாக அதிபரவளையச் சார்புகளும் அமைகின்றன.

வடிவவியற்படி வட்டக் கோணங்களில், *P*0*P*1 மற்றும் *P*0*P*2 நாண்கள் இரண்டும் வட்ட மையத்தில் தாங்கும் கோணங்கள் முறையே *L*1, *L*2 எனில், இக் கோணங்களின் கூடுதலை *L*1 + *L*2 வட்ட மையத்தில் தாங்கும் நாண் *PQ*, ஆனது *P*1*P*2 க்கு இணையாக இருக்கும்.

இதே கருத்தினை அதிபரவளைவிற்கும் பயன்படுத்தலாம். P0: (1,1), P1: (*x*1,1/*x*1), P2: (*x*2,1/*x*2), எனில் வட்டத்தில் இணை என்ற நிபந்தனைக்கு ஒத்ததாக இங்கு Q புள்ளியின் ஆய தொலைவுகள் (*x*1*x*2,1/*x*1*1/x*2) என்பதாக இருக்க வேண்டும் என்பதாகும். இதன்மூலம் P0 லிருந்து அதிபரவளைய வளைவரை மீதமையும் ஏதேனும் ஒரு புள்ளியின் அதிபரவளையக் கோணம் அப்புள்ளியின் *x*-ஆய தொலைவின் மடக்கைச் சார்பாக இருப்பதனைக் காணலாம்.

மேற்கோள்கள்
-----------

1. ↑  Bjørn Felsager, Through the Looking Glass - A glimpse of Euclid’s twin geometry, the Minkowski geometry, ICME-10 Copenhagen 2004; p.14. See also example sheets   exploring Minkowskian parallels of some standard Euclidean results
2. ↑  Viktor Prasolov and Yuri Solovyev (1997) *Elliptic Functions and Elliptic Integrals*, page 1, Translations of Mathematical Monographs volume 170, American Mathematical Society
**சி. சொக்கலிங்கம்** (பிறப்பு: சனவரி 4, 1939), மலேசியாவில் எழுத்தாளர்களுள் ஒருவராவார். இவர் தனது தொடக்கக் கல்வியை கிள்ளான் வாட்சன் தமிழ்ப் பள்ளியிலும், இடைநிலைக் கல்வியை மெதடிஸ்ட் ஆங்கிலப்பள்ளியிலும் பயின்றார். அதன் பின் தஞ்சை மருத்துவக்கல்லூரியில் பயின்று முழு நேர மருத்துவத் தொழில் புரியும் இவர் இலக்கியத்துறையிலும் அதிக ஈடுபாடு கொண்டுள்ளார். சிதம்பரன், நடராஜ் போன்ற புனைப்பெயர்களிலும் இவர் எழுதிவருகிறார்.

இலக்கிய ஈடுபாடு
---------------

1955-1957 ஆம் ஆண்டுகளில் 'இளைஞன் குரல்' எனும் கையெழுத்து ஏட்டை நடத்தி பத்திரிகை துறையில் தன்னை அறிமுகப்படுத்திக்கொண்டார். இவரது முதல் சிறுகதை 'ஆண்டவன் கூலி' என்ற தலைப்பில் 1968-ஆம் தமிழ் நேசன் ஞாயிறு பதிப்பில் இடம் பெற்றது. அதனைத் தொடர்ந்து இதுவரை 200-க்கும் மேற்பட்ட சிறுகதைகள், நாவல்கள், கட்டுரைகள், கவிதைகள் படைத்துள்ளார்.

நாவல்கள்
--------

* மனவீணை - 1990
* கோவில் முழுவதும் கண்டேன் - 1984
* குழலி - 1988
* பேசும் ஊமைகள் - 1991

சிறுகதைத் தொகுப்புகள்
---------------------

* துணை - 1982
* உன்னையன்று கேட்பேன் - 1986

கட்டுரை நூல்கள்
---------------

* இந்தப் பயணம் தொடரும் - 1985
* மனதுக்கினிய சைவ சமயம் - 1987

கவிதை நூல்
----------

* நிலவொளி மலர்கள்

தொடர்கதைகள்
-----------

* இவர்கள் வித்தியாசமானவர்கள் - 1990
* சுவர் - 1992

பரிசும் பாராட்டும்
------------------

* இவரது 'மண வீணை' நூல், சென்னைத் தமிழ் வளர்ச்சி மன்றத்தால் சிறந்த நாவலாக பரிசு பெற்றது (1992).
* மலேசியத் தமிழ் எழுத்தாளர் சங்கம், சிறந்த சிறுகதை எழுத்தாளருக்கான பரிசும் மாராட்டும் வழங்கி சிறப்பித்தது (1990).
* மருத்துவ மாணிக்கம் (1986)
* இலக்கியச் செம்மல்'
* 'எழுத்து வேந்தன்' (1990, 1992)

உசாத்துணை
---------

* மலேசியத் தமிழ் எழுத்துலகம் தளத்தில் டாக்டர். சி. சொக்கலிங்கம் பக்கம் பரணிடப்பட்டது 2016-03-04 at the வந்தவழி இயந்திரம்
**சி. சுப்ரமணி** ஓர் இந்திய அரசியல்வாதியும், தமிழ்நாடு மாநிலத்தின் முன்னாள் சட்ட மன்ற உறுப்பினரும் ஆவார். இவர் **சி.எஸ். மணி** என்றும் அழைக்கப்படுகிறார். இவர் திமுக சார்பாக திருவள்ளூர் தொகுதியிலிருந்து, 1996 ஆம் ஆண்டு நடந்த சட்டமன்றத் தேர்தலில் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்

2003 ஆம் ஆண்டு அக்டோபர் மாதம் வருமானத்துக்கு அதிகமாக சொத்து சேர்த்தார் என்ற காரணத்துக்காக இவரது நான்கு சொத்துக்கள் தமிழ்நாடு காவல்துறையின் பிரிவான லஞ்ச ஒழிப்பு மற்றும் கண்காணிப்புத் துறையினரால் முடக்கப்பட்டன. அப்பொழுது தமிழ்நாடு அரசின் ஆட்சி பீடத்திலிருந்த அனைத்திந்திய அண்ணா திராவிட முன்னேற்றக் கழகத்தைச் சார்ந்த ஜெ. ஜெயலலிதா இது போன்று பல குற்றச்சாட்டு சாட்டியுரைத்து புலன் விசாரணையை மேற்கொண்டார். இவர், இவருடைய மனைவி மற்றும் இரண்டு மகன்கள் ஆகியோர் மீது 2005 ஆம் ஆண்டில் குற்றம் சாட்டப்பட்டிருந்தது. போதிய ஆதாரங்கள் இல்லாத காரணத்தால் அனைத்து குற்றச்சாட்டுகளும் 2015 ஆம் ஆண்டில் நீதிமன்றத்தால் தள்ளுபடி செய்யப்பட்டன.

உசாத்துணைகள்
------------

1. ↑  "DVAC search on former DMK MLAs' premises". *The Hindu*. 8 October 2003.. பார்த்த நாள்: 2017-05-17.
2. ↑  "Statistical Report on General Election 1996 for the Legislative Assembly of Tamil Nadu" (PDF). Election Commission of India. 7 October 2010 அன்று மூலம் (PDF) பரணிடப்பட்டது. 2017-05-06 அன்று பார்க்கப்பட்டது.
3. ↑  Sangameswaran, K. T. (16 June 2005). "Kannappan charge sheeted". *The Hindu*.. பார்த்த நாள்: 2017-05-17.
4. ↑  Raj, Manish (24 July 2015). "Former Tamil Nadu minister Raja Kannappan acquitted in disproportionate assets case". *The Times of India*.. பார்த்த நாள்: 2017-05-17.
**ருச்சி சர்மா** (பிறப்பு 21 மே 1992) ஹரியானாவிலுள்ள பிவானியைச் சேர்ந்த ஒரு இந்திய பாடகி ஆவார். 2008 ஆம் ஆண்டு ஷான் வடிவமைத்து, சாய் பாபா டெலிஃபிலிம்ஸ் தயாரித்த, ஸ்டார் பிளஸ் தொலைக்காட்சியில் ஒளிபரப்பப்பட்ட பாடகர்களைக் கண்டரியும் திறமை நிகழ்ச்சியில் ஸ்டார் இந்தியாவின் குரல் - 2ம் பாகம் இல் அரியானா மாநிலத்தை பிரதிநிதித்துவப்படுத்தியது குறிப்பிடத்தக்கது.

வரலாறு
------

அனில் சர்மா மற்றும் கீதா ஷர்மா ஆகியோருக்கு மகளாக ஹரியானா மாநிலம் பிவானியில் பிறந்தவர் ருச்சி. உத்தரபிரதேச மாநிலம் காஜியாபாத்தைச் சேர்ந்த இவரது பெற்றோர் பாரம்பரிய இசை மற்றும் பாடலில் மிகுந்த ஆர்வம் கொண்டவர்கள். எனவே தங்கள் மகளையும் சிறுவயதிலிருந்தே இசை மற்றும் பாடல் கற்றுக்கொள்ள ஊக்கப்படுத்தினர்.

இசை வாழ்க்கை
------------

2007 ஆம் ஆண்டில், அமுல் இந்தியாவின் குரல் நட்சத்திரம்-சின்ன பாடகர்கள் முதல் பாகத்தில் முதலிருபது பேரில் ஒருவராக தேர்ந்தெடுக்கப்பட்டார். முதலிடத்திற்கு வரமுடியவில்லை என்றாலும், இந்நிகழ்ச்சி இவரது பாடல் திறமையை மென்மேலும் முன்னேற்றும் அளவிற்கு இசைவாழ்க்கையில் திருப்புமுனையாக அமைந்துள்ளது.

மரியாதைக்குரிய படே உஸ்தாத் குலாம் முஸ்தபா கான் என்பவரிடம் இசையின் நுணுக்கங்களையும், பாடங்களையும் கற்றுள்ளார்.

யுவ ரத்னா விருது பெற்றவரும், 2007 ம் ஆண்டில் பத்ம பூஷண் விருதுபெற்ற பண்டிதரான ராஜன் மிஸ்ராவின் மகனுமான ரித்தேஷ் மிஸ்ராவிடம் இவர் பாடல்களைப் பற்றியும் ராகங்களைப் பற்றியும் கற்றுள்ளார். இசை மற்றும் பாடல் இரண்டிலும் முறையாக கற்ற பின்னர், இவர்ர் பனாரஸ் குரல் கரானாவின் அதிபதிகளைப் போல கருதப்படும் பண்டிட்கள் ராஜன்-சாஜன் மிஸ்ராவுடன் இணைந்து பாடியுள்ளார்.மேலும் மும்பையில் ஹேமந்த் குமாரின் மருமகன் கௌதம் முகர்ஜியிடம் ஹிந்துஸ்தானி குரலிசைப் பாடம் படித்துள்ளதோடு மட்டுமல்லாமல், இந்திய பாரம்பரிய இசையிலும் சங்கீத் விசாரத்தை முடித்துள்ளார்.

ருச்சி தனது முதல் படமான "ஹம் தோ அஞ்சானே" திரைப்படத்தில் "ரேஷம் சி" என்ற பாடலைப் பாடியுள்ளார்.

மேற்கோள்கள்
-----------

1. ↑  "ருச்சி ஷர்மா".
2. ↑  "ருச்சி சர்மா- மும்பை".
**ருதர்ஃபோர்ட்**  (Rutherford) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பேர்கென் மாவட்டத்தில் அமைந்துள்ள ஒரு தன்னாட்சியுள்ள நகரமாகும்.

பரப்பளவு
--------

2010இன் மதிப்பீட்டின் அடிப்படையில் இந்நகரம் 7.618 சதுர கிலோ மீற்றர் பரப்பளவைக் கொண்டுள்ளது. இதில் 7.267 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.352 சதுர கிலோ மீற்றர் பிரதேசம் நீரினால் சூழப்பட்டுள்ளது.

மக்கள் தொகை
-----------

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 18,061 ஆகும். ருதர்ஃபோர்ட் நகரத்தின் மக்கள் தொகை அடர்த்தி ஒரு கிலோ மீற்றருக்கு 2,485.5 குடிமக்கள் ஆகும்.

மேற்கோள்கள்
-----------

1. ↑  GCT-PH1: Population, Housing Units, Area, and Density: 2010 - County -- County Subdivision and Place from the 2010 Census Summary File 1 for Atlantic County, New Jersey பரணிடப்பட்டது 2020-02-12 at Archive.today, ஐக்கிய அமெரிக்க மக்கள்தொகை கணக்கெடுப்பு ஆணையம். Accessed January 18, 2014.
2. ↑  A Cure for the Common Codes: New Jersey பரணிடப்பட்டது 2012-05-27 at Archive.today, Missouri Census Data Center. Accessed June 4, 2012.
எண்ணிக்கை அளவைக் குறிப்பிடுவது எண். அளவு காட்டாமல் மிகுதியைக் குறிப்பிடும் எண்ணுப்பெயர்களும் தமிழில் இருந்தன. அவற்றைத் தொல்காப்பியர் '**அல்பெயர் எண்'** என்று குறிப்பிடுகிறார்.  
ஐ அம் பல் என வரும் இறுதி - எனபது அவர் நூற்பா (393)

எண்
---

நாம் 'ஏழு' என்று வழங்கும் எண் தொல்காப்பியர் காலத்தில் 'ஏழ்' என்று வழங்கப்பட்டது. 'ஏழ்' என்னும் சொல்லை அவர் புள்ளி மயங்கியலில் வைத்துப் புணர்ச்சிவிதி கூறுகிறார்.  
ஏழன் உருபு (=ஏழாம் வேற்றுமை உருபு)-(388)  
எழு கழஞ்சு (389)  
எழுபஃது (390)  
ஏழாயிரம் (391)  
ஏழ் நூறாயிரம் (392)  
ஏழ் தாமரை, ஏழாம்பல், ஏழ் வெள்ளம் (393)  
ஏழகல் (394)  
இப்படி ஏழ் எண்ணுக்கு 7 நூற்பாக்கள் வருகின்றன.

அல்பெயர் எண்
------------

'ஐ'யில் முடியும் தாமரை, 'அம்'மில் முடியும் வெள்ளம், 'அல்'லில் முடியும் ஆம்பல் ஆகிய எண்ணுப்பெயர்கள் அளவிட முடியாத பேரெண்களைக் குறிப்பவை என்பது தொல்காப்பியம் தரும் விளக்கம்.

விளக்கம்
--------

இதனைப் பத்தின் அடுக்காக எண்ணிப் பார்ப்பதும் முறையானதாகப் படுகிறது.  
ஒன்று = 1  
பத்து = 10  
நூறு = 102  
ஆயிரம் = 103  
பத்தாயிரம் = 104  
நூறாயிரம் = 105  
பத்து நூறாயிரம் = 106  
கோடி = 107  
தாமரை (=கோடிகோடி) = 1014  
வெள்ளம் (=கோடிதாமரை) = 1021ஆம்பல் (=கோடிவெள்ளம்) = 1028

பரிபாடலில் அல்பெயர் எண் (=செய்குறி ஈட்டம்)
------------------------------------------

இந்த எண்களைக் கீரந்தையார் பாடல் (பரிபாடல் 2) செய்குறி ஈட்டம் என்று குறிப்பிடுகிறது. இந்தப் பாடலில் கால ஊழியின் தொன்முறை விளக்கம் காட்டப்படுகிறது.

1. தொன்முறை இயற்கையின் பசும்பொன் உலகும், மண்ணும் பாழ்பட எழுந்த விசும்பின் ஊழி
2. கரு வளர்ந்த வானத்தில் உருவம் அறியப்படாத ஒன்றன் ஊழி
3. உந்துவளி கிளர்ந்த ஊழி
4. செந்தீச் சுடரிய ஊழி
5. பனியொடு தண்பெயல் தலைஇய ஊழி
6. மூழ்கிய வெள்ளத்தில் நிலம் மீண்டும் பீடுயர்பு தோன்றிய ஊழி

இந்த ஊழிக் காலங்கள் தோன்றுகையில் எந்த அளவு இடைவெளிக் காலம் நீண்டது என்பதற்கு அல்பெயர் அளவை எண்களும் அவற்றிற்குத் தரப்பட்டுள்ளன.

| வரிசை எண் | ஊழி | ஊழி தோன்றுவதற்கு எடுத்துக்கொண்ட காலம். (செய்குறி ஈட்ட அளவையில்) |
| --- | --- | --- |
| 1 | பாழ்பட்டு விசும்பு எழுந்த ஊழி | நெய்தல் அளவு காலம் |
| 2 | விசும்பில் கரு வளந்த ஊழி | குவளை அளவு காலம் |
| 3 | வளி ஊழி | ஆம்பல் அளவு காலம் |
| 4 | தீ ஊழி | சங்கம் அளவு காலம் |
| 5 | பனிமழை ஊழி | கமலம் அளவு காலம் |
| 6 | நிலம் தோன்றிய ஊழி | வெள்ளம் அளவு காலம் |

மேலும் காண்க
------------

* நால்வகை ஊழியெண்  
7ஆம் பத்து - பாடல் 63

மேற்கோள்
--------

1. ↑  தொல்காப்பியம் - புள்ளி மயங்கியல் - ஐ அம் பல் என வரூஉம் இறுதி அல் பெயர் எண்ணும் ஆயியல் நிலையும். நூற்பா 98
பன்னாட்டு எல்லைக்கோடுகளுடன் கூடிய அல்பைன் நாடுகள்
அப்பைன் தூந்திர தட்பவெப்பம் கொண்ட வெள்ளை மலைத்தொடர், நியூ ஹாம்சயர், ஐக்கிய அமெரிக்க நாடு
அல்பைன் தூந்திரப் பிரதேசங்கள், வெனிசுலாவின் அந்தீசு மலைத்தொடர்
**அல்பைன் தூந்திரம்** (**Alpine tundra**) இது ஒரு வகைப்பட்ட இயற்கைப் பிரதேசம் ஆகும். துருவ தூந்திரப் பகுதிகள் போன்று ஆல்ப்ஸ் மற்றும் இமயமலையின் மர வரிசைகளுக்கு அப்பால் உயரந்த மேட்டுப் பகுதிகளில் குட்டைப் புல்வகைகளும், புதர்கள் மட்டுமே வளரும் பிரதேசங்கள் ஆகும். எனவே இத்தூந்திரப் பகுதிகளை அல்பைன் தூந்திரம் என்பர்.

உலகில் உள்ள மிக உயரமான மலைத்தொடர்களில் அல்பைன் தூந்திர தட்பவெப்ப நிலை காணப்படுகிறது. மேலும் இப்பகுதிகளில் பைங்குடில் விளைவு குறைபாட்டின் காரணமாக குட்டைச் செடிகளும், புற்களும், புதர்களும் மட்டும் வளர்கிறது. மரங்கள் வளர்வதில்லை.

துருவ தூந்திரப் பகுதிகள் போன்று அல்பைன் தூந்திரப் பகுதிகளில் ஆண்டு முழுவதும் தட்பவெப்பம், கடுங்குளிராகவும், கோடையில் சிறிது வெப்பமும் காணப்படுகிறது. எனவே அல்பைன் தூந்திரப் பகுதிகளில் மரங்கள் வளர்ச்சியடைவதில்லை.

புவியியல்
---------

அல்பைன் தூந்திரப் பகுதிகள் ஆசியாவின் இமயமலைத் தொடர்களிலும், ஐரோப்பாவின் ஆல்ப்ஸ் மலைத்தொடர்களிலும் அதிகம் காணப்படுகிறது.

இதனையும் காண்க
--------------

* தூந்திரம்
* கோப்பென் காலநிலை வகைப்பாடு
* மான்ட்டேன்
* அல்பைன் தட்பவெப்பம்
* அல்பைன்

மேற்கோள்கள்
-----------

1. ↑  "The Alpine Biome". 19 January 2010 அன்று மூலம் பரணிடப்பட்டது. 2009-12-19 அன்று பார்க்கப்பட்டது.

வெளி இணைப்புகள்
---------------
***ராமன் தேடிய சீதை*** 2008 ஆம் ஆண்டில் வெளிவந்த தமிழ்த் திரைப்படம் ஆகும். சேரன், பசுபதி, மற்றும் மணிவண்ணன் ஆகியோருடன் ஐந்து கதாநாயகிகள் இணைந்து நடித்துள்ளார்கள்.

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

தமிழ்நாட்டிலேயே இரண்டாவது மாணவராக வரும் சேரனுக்கு மேற்கொண்டு படிப்பை தொடர முடியாதபடி மனநோய். சிகிச்சைக்கு பிறகு சொந்தமாக தொழில் தொடங்கி வளமாக வாழும் இவருக்கு பெண் பார்க்கிறார்கள். தனக்கு சிறுவயதில் வந்த மன நோயை மறைக்காமல் எடுத்துச் சொல்லும் சேரனுக்கு கிடைப்பது பெண் அல்ல, மனசு நிறைய புண்! ஏராளமான பெண்கள் இவரை வேண்டாம் என்று மறுக்க, ஒரே ஒருவர் மட்டும் ஆம் என்கிறார். திருமண ஏற்பாடுகள் நடக்கிறது. தாலி கட்டும் நேரத்தில் மணமகள் ஓடிப்போய்விடுகிறார். அந்த பழியை தன் மேல் போட்டுக் கொள்ளும் சேரனை தனது சொந்த மகனாகவே நினைக்கிறார் ஒடிப்போன பெண்ணின் அப்பா மணிவண்ணன்.

உனது திருமணம் எனது பொறுப்பு என்று கிளம்பும் இவர், சேரனை பெண் பார்க்க அழைத்துச் செல்வதும், அங்கே நடக்கும் சம்பவங்களும்தான் மீதி கதை.

வெளி இணைப்புகள்
---------------

* Watch Official Trailer Here பரணிடப்பட்டது 2011-10-05 at the வந்தவழி இயந்திரம்

விமரிசனங்கள்
* tamilcinema.com பரணிடப்பட்டது 2009-10-04 at the வந்தவழி இயந்திரம்
**விக்ரம் பொறியியல் கல்லூரி** (Vickram College of Engineering) என்பது பொறியாளர்களால் நிறுவப்பட்டு நிர்வகிக்கப்படும் ஒரு தொழில்முறை கல்லூரியாகும். விக்ரம் கல்லூரியானது புதுதில்லியின் அகில இந்திய தொழில்நுட்பக் குழுவின் ஒப்புதல் பெற்றுள்ளது. இது சென்னை அண்ணா பல்கலைக்கழகத்துடன் இணைக்கப்பட்டுள்ளது. 

இக்கல்லூரியானது கணினி அறிவியல், மின்னணுவியல் மற்றும் தொடர்பில், தகவல் தொழில்நுட்பம் ஆகிய மூன்று பிரிவுகளுடன் 2001 ஆம் ஆண்டு தொடங்கப்பட்டது. 2002 இல், மின் முற்றும் மின்னணுவியல் பிரிவு சேர்க்கப்பட்டது. 2004 ஆம் ஆண்டில், குடிசார் பொறியியல் மற்றும் இயந்திரப் பொறியியல் சேர்க்கப்பட்டது.

இருப்பிடம்
----------

இந்த கல்லூரி மதுரை- சிவகங்கை சாலையில் மதுரையில் இருந்து சுமார் 19 கிலோமீட்டர் தொலைவில் இல் அமைந்துள்ளது. இது சிவகங்கையில் இருந்து 22 கி.மீ. தொலைவில் உள்ளது. இக்கல்லூரி வளாகமானது 80 ஏக்கர் பரப்பளவில் உள்ளது.

படிப்புகள்
----------

இக்கல்லூரியானது இளநிலை மற்றும் முதுநிலையில் பொறியியல் மற்றும் அறிவியல் பட்டப்படிப்புகளை வழங்குகிறது. 

இளநிலை படிப்புகள் 

* பி.இ. - குடிசார் பொறியியல்

* பி.இ. - கணினி அறிவியல் மற்றும் பொறியியல்

* பி.இ. - இயந்திரப் பொறியியல்

* பி.இ. - மின்னணு மற்றும் தொடர்பியல் பொறியியல்

* பி.இ. - மின் மற்றும் மின்னணு பொறியியல்

* பி.இ. - தகவல் தொழில்நுட்பம்

முதுநிலை பட்டப்படிப்புகள் 

* எம்.இ. - கணினி அறிவியல் மற்றும் பொறியியல்

வளாகம்
------

கல்லூரி வளாகமானது மதுரை சிவகங்கை நெடுஞ்சாலையில் 40 ஏக்கர் பரப்பளவில் உள்ளது. கல்வியகமானது 2,50,000 சதுர அடியில் உள்ளது. கோவில் நகரமான மதுரையிலிருந்து இந்த கல்லூரி 20 நிமிட பயணத் தொலைவில் உள்ளது.

நூலகம்
------

இக்கல்லூரி ஒரு நூலகத்தைக் கொண்டுள்ளது. கணினிமயமாக்கப்பட்ட இந்த நூலகத்தில் 12000 தலைப்புகளில் 20,000 நூல்கள் உள்ளன. கல்வி மற்றும் உலாவல் நோக்கங்களுக்காக இந்த நூலகத்தில் 12 கணினிகள் பொருத்தப்பட்டுள்ளன.

இணைய வசதி
---------

கல்லூரிக்கு பிரத்தியேகமாக அகண்ட அலைவரிசை இணைய இணைப்பு 8 Mbit / s (1: 1) உள்ளது. ஒய்-ஃபையால் வளாகத்தில் உள்ள அனைத்து கணினிகளும் இணைக்கப்பட்டுள்ளன. விடுதிகளில் உள்ள கணினிகளும் இதில் இணைக்கப்பட்டுள்ளன.

விடுதிகள்
---------

இங்கு மாணவர், மாணவியருக்கு தனித்தனியாக விடுதிகளானது வளாகத்திற்குள் அமைந்துள்ளன. ஒவ்வொரு விடுதிக்கும் ஒரு உணவக அலகு உள்ளது. விடுதியியல் தங்கியுள்ள மாணவர்கள் அவர்களுக்கான உணவை விடுதி உணவகத்திலிருந்தே பெற வேண்டும். 

மாணவர்களின் பொழுதுபோக்குக்காக, ஒவ்வொரு விடுதியிலும் தொலைக்காட்சி, நூலகம், உடற்பயிற்சிக் கூடம் மற்றும் இணைய உலாவல் வசதிகள் உள்ளன. அந்தந்த விடுதிகளுக்கு தனித்தனி தொலைபேசி இணைப்புகள் உள்ளன. உடற்கல்வி மற்றும் விளையாட்டுத் துறையால் வழங்கப்படும் வசதிகளையும் மாணவர்கள் பெற்றுக் கொள்ளலாம். 

ஒய்-ஃபை இணைய அணுகல் கொண்ட கணினிகள் விடுதியில் உள்ளது.

வேலைவாய்ப்பு
------------

இந்த கல்லூரி மாணவர்களின் வேலைவாய்ப்புக்காக ஆங்கில பேச்சுப் பயிற்சி, இயங்கலைத் தேர்வுகள், ஆளுமை மேம்பாட்டு பயிற்சிகள் போன்றவை வழங்கப்படுகிறன்றன.

மேலும் காண்க
------------

அண்ணா பல்கலைக்கழகம்

வெளி இணைப்புகள்
---------------

* 
* 
*

குறிப்புகள்
-----------
**வசுதாரா பால்பண்ணை** *(Vasudhara Dairy)* என்பது இந்தியாவிலுள்ள ஓர் கூட்டுறவு பால் உற்பத்தியாளர்கள் ஒன்றியம் ஆகும். வல்சாடு மாவட்ட பால் உற்பத்தியாளர்கள் சங்கம் லிமிடெட் என்ற பெயரில் இச்சங்கம் செயல்படுகிறது. குசராத்து மாநிலத்தில் இருக்கும் நவ்சாரி மாவட்டத்தில் இடம்பெற்றுள்ள சிகிலி என்ற கிராமத்திற்கு அருகில் தோராயமாக 3 கிலோமீட்டர் தொலைவில் இப்பால்பண்ணை அமைந்துள்ளது. அமுல் என்ற வர்த்தகப் பெயரில் உள்ளூர் சந்தைக்குத் தேவையான பால் மற்றும் நெய் (தெளிவுபடுத்தப்பட்ட வெண்ணெய்) இங்கு உற்பத்தி செய்யப்படுகின்றன. இப்பண்ணையின் தற்போதைய உற்பத்தித் திறன் நாளொன்றுக்கு 400,000 லிட்டர் ஆகும்.
குளிர்பாலேடு (ஐசுகிரீம்), பால் மற்றும் பால் பொருட்கள் தயாரிக்கும் இந்நிறுவனத்தின் கிளைகள் நாக்பூர், போய்சார் போன்ற நகரங்களில் உள்ளன. அமுல் ஐசுகிரீம் என்ற பெயரில் உற்பத்தி செய்யப்படும் குளிர்பாலேடு மும்பை மற்றும் மகாராட்டிர சந்தைகளுக்கு அனுப்பப்படுகிறது. 

வல்சாடு, நவ்சாரி மற்றும் தேங்கு ஆகிய மூன்று மாவட்டங்களை உள்ளடக்கிய பகுதிகளுக்கு இந்த தொழிற்சங்கம் பால்பொருட்களின் தேவையை நிறைவு செய்கிறது. குசராத்தின் அனைத்து கூட்டுறவு பால் உற்பத்தி நிலையங்களிலும் முதன்முதலாக 1997 ஆம் ஆண்டில் அமுல் என்ற வர்த்தகப் பெயரில் குளிர்பாலேடு தயாரிப்பு வணிகத்தில் நுழைந்தது இப்பால்பண்னையே ஆகும். போய்சார் நகரில் இருந்த இந்த குளிர்பாலேடு தயாரிக்கும் ஆலை, குசராத்தில் இருந்து இடம்பெயர்ந்து வியாபாரத்திற்காக மகாராட்டிராவிற்கு சென்றது .

இவற்றையும் காண்க
----------------

* அமுல்

மேற்கோள்கள்
-----------

1. ↑  Prashant Rupera (2012-05-24). "Vasudhara Dairy chalks out vision 2015". The Times of India.. பார்த்த நாள்: 2014-06-29.
**வசுகுப்தர்** சைவ சமயத்தின் பிரிவுகளில் ஒன்றான காசுமீர சைவத்தின் நிறுவனராவார். இவரது காலம் கி.பி 860–925 என்று சொல்லப்படுகிறது.

சிவசூத்திரம்
------------

வசுகுப்தர் சிவசூத்திரம் எனும் நூலை எழுதியுள்ளார்.[1][2] இந்நூல் காசுமீர சைவத்தின் முதல் நூலாகும். இந்நூலில் காசுமீர சைவம் குறித்தான எழுபத்தேழு சூத்திரங்கள் உள்ளன. இந்நூலை சிவபெருமானே வசுகுப்தருக்கு கூறி எழுதப்பட்டதாக நம்பப்படுகிறது.[1]

வசுகுப்தருக்கு சிவபெருமானே சிவசூத்தரம் நூலை தந்தார் என்பதற்கு பல்வேறு தொன்மங்கள் கூறப்படுகின்றன. வசுகுப்தர் மகாதேவ சிகரத்தின் அடிவாரத்தில் ஆசிரமம் அமைத்து தவம் செய்தார். அ்பபோது சிவபெருமான் தோன்றி தான் ஒரு பாறையின் மீது சிவசூத்திரத்தினை பொறித்து வைத்திருப்பதாக தெரிவித்தார். வசுகுப்தர் அப்பாறையைத் தொட்டதும், அப்பாறையானது புரண்டு சிவசூத்தரங்களை காட்டியதாக கூறப்படுகிறது.[1]

சிவசூத்திரற்கு விளக்கம்
-----------------------

வசுகுப்தரின் மாணாக்கர் கல்லாடர் என்பராவார்.[1] இவர் தன்னுடைய குருநாதரின் சிவசூத்திரத்திற்கு பொருளை விளக்கி **ஸ்பந்த சர்வஸ்வம்** எனும் நூலை இயற்றியுள்ளார்.[1]

ஆதாரங்கள்
---------

1. 1 2 3 4 5  கலைக்களஞ்சியம் - தமிழ் வளர்ச்சிக் கழகம்சென்னை பக்கம் 425.
2. ↑
**வசீலி கிரகொரியேவிச் பெசென்கோவ்** (*Vasiliy Grigorievich Fesenkov*, உருசியம்: Васи́лий Григо́рьевич Фесе́нков, சனவரி 13, 1889 - மார்ச்சு 12, 1972) ஒரு சோவியத், உருசிய வானியற்பியலாளர் ஆவார்.

வாழ்க்கை
--------

இவர் நோவொசெர்காசுக்கில் பிறந்தார். இவர் 1911 இல் கார்க்கோவ் பல்கலைக்கழகத்தில் பட்டம் பெற்றார். பிரகு இவர்பாரீசுப் பல்கலைக்கழகமாகிய சோபான்னேவில் சேர்ந்தார். இங்கு இவர் முனைவர் பட்டத்தினை 1914 இல் பெற்ரார்; இதர்கிடையில் இவர் பாரீசு நகர மியூடன், நைசு வான்காணகங்களிலும் பணிபுரிந்தார். இவர் உருசிய வானியற்பியல் நிறுவனத்தை 1923 இல் உருவாக்கியவர்களில் ஒருவராவார். இது பின்னர் சுட்டெர்ன்பர்கு வானியல் நிறுவனம் எனப் பெயர் மாற்றப்பட்டது. இங்கு இவர் 1936 முதல் 1939 வரை இயக்குநராகப் பணிபுரிந்தார். இவர் 1935 இல் சோவியத் ஒன்றிய அறிவியல் கல்விக்கழகத்தின் கல்வியாளராகத் தேர்வு செய்யப்பட்டார். இவர்தான் ஒளியளவியலைப் பயன்படுத்தி புவிமுனைச் சுடரொளியை ஆய்வை மேற்கொண்டு அதன் இயங்குமுறையை விளக்கினார்.

இவர் அல்மாத்தியில் பெசென்கோவ் வானியற்பியல் நிறுவனத்தை உருவாக்கினார். மேலும் அதன் இயக்குநராக 1964 வரை செயல்பட்டார். இவர் கழ்சாக்தான் அறிவியல் கல்விக்கழகத்தின் உறுப்பினரும் ஆவார்.

இவர் அண்டவியல், கோள் அறிவியல், சூரிய குடும்ப வானியல் ஆகிய துறைகளில் பணிபுரிந்தார். இவர்1947 இல் துங்குசுகா நிகழ்விட்த்துக்குச் சென்று மொத்தல் வான்பொருளின் பொருண்மையையும் அதன் வட்டணையையும் மதிப்பிட்டார்.இதே மதிப்பீட்டை இவர் 1947 இல் வீழ்ந்த சிகோட்-அலின் விண்கல்லுக்கும் செய்தார்.

இவருக்கு மூன்று இலெனின் ஆணைகளும் ஒரு செம்பதாகை ஆணையும் பல பதக்கங்களும் தரப்பட்டன. செவ்வாயின் ஒரு குழிப்பள்ளம் பெசென்கோவ் குழிப்பள்ளம் என இவரது நினைவாகப் பெயர் இடப்பட்டுள்ளது.

சோவியத் வானியலாளர் நிகோலாய் சுதெபனோவிச் செர்னிக் 1977 இல் கண்டுபிடித்த 2886 பெசென்கோவ் எனும் சிறுகோள் இவரது நினைவாகப் பெயர் இடப்பட்டுள்ளது.

இவர் மாஸ்கோவில் இறந்தார்.

நூல்தொகை
--------

* *Life in the universe* by A. Oparin and V. Fesenkov, New York, Twayne Publishers, 1961
* *Soviet IGY studies in zodiacal light* by Fesenkov V.G. New York, U. S. Joint Publications Research Service, 1959

மேற்கோள்கள்
-----------

1. ↑  Hockey, Thomas (2009). *The Biographical Encyclopedia of Astronomers*. Springer Publishing. பன்னாட்டுத் தரப்புத்தக எண்:978-0-387-31022-0.. பார்த்த நாள்: August 22, 2012.
2. ↑  Schmadel, Lutz D. (2003). *Dictionary of Minor Planet Names* (5th ). New York: Springer Verlag. பக். 186. பன்னாட்டுத் தரப்புத்தக எண்:3-540-00238-3. .

வெளி இணைப்புகள்
---------------

* **IAJ** 11(1972) 162
**வில்பத்து சரணாலயத்தின்** அமைவிடம், அனுராதபுரத்தில் இருந்து 30 கி.மீ தூரத்தில் (கொழும்பில் இருந்து 180 கி.மீ) வட மத்திய, வட மேல் மாகாணங்களில் கடல் மட்டத்திலிருந்து 152 மீட்டர் உயரத்தில் அமைந்துள்ளது. இதன் தெற்கு எல்லையாக மோதரகம் ஆறும் வடக்கு எல்லையாக கலா ஓயாவையும், மேற்கு எல்லையாக இந்து சமுத்திரத்தையும் கொண்டுள்ளது. வில்பத்துவே இலங்கையில் உள்ள பெரிய சரணாலயம் ஆகும். இதன் பரப்பளவு 131, 693 ஹெக்டேயர் ஆகும். இங்கு 60க்கும் மேற்பட்ட குளங்களும், ஏரிகளும் உள்ளடங்கும்.

இங்கு ஆண்டுக்கான சராசரி வெப்பநிலை 27.2 செல்சியசாக காணப்படுகிறது. மழை வீழ்ச்சி ஆண்டுக்கு 1000மிமி ஆகும். இலங்கையின் வறண்ட வலயத்தில் அமைந்திருந்தாலும் அதிகமான நீர் நிலைகள் காணப்படுகின்றன. வட கீழ் பருவக் காற்று மூலமும், மார்ச் ஏப்ரல் மாதங்களில் பருவ மழை மூலமும் நீரைப் பெற்றுக் கொள்ளும் வில்பத்துவில் ஏப்ரல் முதல் செப்டம்பர் வரை உலர் கால நிலையாகவே காணப் படுகிறது.

அதிகம் மழை பெறும் பகுதிகளில் உயர்ந்த மரங்களை கொண்ட அடர்ந்த காடுகளும், கடல் சார்ந்த பகுதிகளில் உவர் நீர்த் தாவரங்களும், மற்றும் பற்றைக் காடுகளும், புதர்க் காடுகளும் வில்பத்துவில் உள்ளடங்குகிறது.

### பிராணிகள்

இந்த பூங்காவில் சிறுத்தைகள், யானைகள், நரிகள், ஓநாய்கள், மான்கள் போன்ற விலங்குகளும் 120 வகையான பறவைகளும் வாழ்கின்றன.

  


| * பா
* உ
* தொ
இலங்கையின் தேசியப் பூங்காக்கள் |
| --- |
| உலர் வலயம் | 
* அங்கம்மெடில்லை
* உடவளவை
* உஸ்ஸங்கொடை
* கல்லோயா
* கவுடுல்லை
* குமண
* சுண்டிக்குளம்
* சோமாவத்திய
* நெடுந்தீவு
* பூந்தலை
* மடு வீதி
* மாதுரு ஒயா
* மின்னேரியா
* யால
* லகுகலை கித்துலானை
* லுணுகம்வெகெரை
* வஸ்கமுவை
* வில்பத்து
* வெள்ளச் சமவெளிகள்

 |
| ஈர வலயம் | ஓட்டன் சமவெளி **·**  கொரகொல்லை **·**  கல்வே நிலம் |
| கடல் சார் | 
* ஆதாம் பாலம் **·**  இக்கடுவை **·**  புறாத்தீவு தேசிய பூங்கா

 |
**விசயபாலன்** (*Vijayapala* ; ஆட்சிக் காலம் பொ.ச. 1035-1050 ) மத்திய இந்தியாவை ஆண்ட சந்தேல வம்சத்தின் அரசனாவான். செகசபுக்தி பிராந்தியத்தின் (இன்றைய மத்தியப் பிரதேசம் மற்றும் உத்தரப் பிரதேசத்தில் உள்ள புந்தேல்கண்ட்) ஆட்சியாளராக இருந்தான்.

விசயபாலன், சந்தேல மன்னன் வித்யாதரனுக்குப் பிறந்தவன். இவரது ஆட்சிக் காலத்து கல்வெட்டு எதுவும் கிடைக்கவில்லை. பல சந்தேல கல்வெட்டுகளில் இவன் குறிப்பிடப்பட்டுள்ளான். ஆனால் இவற்றில் பெரும்பாலானவை தெளிவற்ற புகழ்ச்சிகளை மட்டுமே கொண்டிருக்கின்றன. எடுத்துக்காட்டாக, மவூ கல்வெட்டு, இவன் எல்லா பொல்லாத மனிதர்களையும் கொன்று கலியுகத்திற்கு முடிவு கட்டினான் என்று அறிவிக்கிறது.

வித்யாதரனது ஆட்சியின் முடிவில், கசனவித்துகளின் படையெடுப்புகள் இராச்சியத்தை பலவீனப்படுத்தியது. இதை சாதகமாக பயன்படுத்தி, காலச்சூரி மன்னன் கங்கேயதேவன் இவர்களின் இராச்சியத்தின் கிழக்கு பகுதிகளை கைப்பற்றினான்.  விசயபாலன் ஒரு போரில் கங்கேயனின் பெருமையை உடைத்ததாக ஒரு உடைந்த மஹோபா கல்வெட்டு கூறுகிறது.

விசயபாலனின் ஆட்சியின் போது குவாலியரின் கச்சப்பகதாக்கள் சந்தேலர்களுக்கு தங்கள் விசுவாசத்தை கைவிட்டிருக்கலாம். சாஸ்-பாகு கல்வெட்டில் கச்சப்பகதா ஆட்சியாளன் மூலதேவனுக்கு அதிக ஒலி கொண்ட தலைப்புகள் பயன்படுத்தப்பட்டதன் மூலம் இது சுட்டிக்காட்டப்படுகிறது.

விசயபாலனின் ஆட்சிக் காலத்தில் சந்தேல இராச்சியத்தின் வீழ்ச்சி தொடங்கியது. இவனது வாரிசான தேவவர்மன் இராணி புவனதேவியின் மகனாவான்.  தேவவர்மனின் பொ.ச.1051 தேதியிட்ட நன்யயுரா செப்புத் தகடு விசயபாலனின் ஆட்சி இவ்வருடத்திற்கு முன்னரே முடிவடைந்ததை சுட்டிக்காட்டுகிறது. இவனுக்குப் பின்னர் கிருத்திவர்மன் ஆட்சிக்கு வந்தான்.

சான்றுகள்
---------

1. ↑  R. K. Dikshit 1976, ப. 99.
2. 1 2  Sisirkumar Mitra 1977, ப. 88.
3. ↑  Sisirkumar Mitra 1977, ப. 89-90.
4. ↑  Sisirkumar Mitra 1977.
5. 1 2 3  Sisirkumar Mitra 1977, ப. 90.
6. ↑  R. K. Dikshit 1976, ப. 101.

### உசாத்துணை

* R. K. Dikshit (1976). *The Candellas of Jejākabhukti*. Abhinav. பன்னாட்டுத் தரப்புத்தக எண்:9788170170464. .
* Sisirkumar Mitra (1977). *The Early Rulers of Khajurāho*. Motilal Banarsidass. பன்னாட்டுத் தரப்புத்தக எண்:9788120819979. .
மடிக்கப்பட்ட பிரித்தானிய விக்டோரியா அரசி ஒரு பென்னி சுற்றுத்தாள்.
1899ல் வெளியிடப்பட்ட ஒரு சுற்றுத்தாளின் மேலச்சு மாதிரி.
அஞ்சல் தொடர்பில் **சுற்றுத்தாள்** (wrapper) என்பது, ஒருவகை அஞ்சல் எழுதுபொருள் ஆகும். செய்தித்தாள்கள், சஞ்சிகைகள் போன்றவற்றை அஞ்சலில் அனுப்பும்போது சுற்றுவதற்கு இது பயன்படுகிறது. இது சுருட்டிய செய்தித்தாள்களைச் சுற்றுவதற்குப் போதுமான அளவு கொண்டதாகவும், அஞ்சலுக்கான முன்கட்டணம் செலுத்தப்பட்டதைக் குறிக்கும் தபால்தலை அச்சிட்டதாகவும் இருக்கும்.

வரலாறு
------

1861ம் ஆண்டில் ஐக்கிய அமெரிக்கா முதன் முதலாக அஞ்சல் தேவைக்கான சுற்றுத்தாளை வெளியிட்டது. தொடர்ந்து நியூ சவுத் வேல்சு (1864), வட செருமன் கூட்டாட்சி (1868), விக்டோரியா (1869), ரோமானியா (1870), பெரிய பிரித்தானியா (1870) என்பனவும் சுற்றுத்தாள்களை வெளியிட்டன. மொத்தமாக 110 நாடுகள் சுற்றுத்தாள்களை வெளியிட்டுள்ளன.

சார்லசு நைட் என்பவரே முதன் முதலாக அஞ்சல்தலையிட்ட சுற்றுத்தாளைப் பயன்படுத்துவது குறித்து முன்மொழிந்தவர் என்றும், சுற்றுத்தாளைக் கண்டுபிடித்தவர் என்றும் கருதப்படுகிறார். 1834ல் நிதித்துறை அமைச்சராக இருந்த அல்தோர்ப் பிரபுவுக்கு எழுதிய கடிதத்தில் சார்லசு இந்தத்திட்டத்தை முன்மொழிந்திருந்தார்.

மேற்கோள்கள்
-----------

1. ↑  "Klug, Janet; *Postal stationery wrappers offer challenge* in Linns.com Refresher Course section". 2012-04-10 அன்று மூலம் பரணிடப்பட்டது. 2015-08-21 அன்று பார்க்கப்பட்டது. Unknown parameter `|=` ignored (உதவி)
2. ↑  Perry, Thomas Doane, *Guide to the Stamped Envelopes and Wrappers of the United States*, p127, The Dietz Press, 1940
3. ↑  *Higgins & Gage World Postal Stationery Catalog*
4. ↑  Ascher, Dr Siegfried, *Grosser Ganzsachen-Katalog*, 1925.
5. ↑  Smyth, Eleanor C, *Sir Rowland Hill the Story of a Great Reform*, 1907, p189
6. ↑  Dagnall, H, *Postal Stationery Wrappers*, 1993, p42
7. ↑  Melville, Fred, *Chats on Postage Stamps*, 1911, p 97
**பாண்டா தேநீர்** (*Panda tea*) அல்லது **பாண்டா சாண தேநீர்** என்பது சீனாவின் யான், சிச்சுவான் மலைகளில் பயிரிடப்பட்டும் ஒரு தேயிலையிலிருந்து தயாரிக்கப்படும் தேநீர் ஆகும். இத்தேயிலைச் செடிகள் பாண்டாக்களின் சாணத்தினை உரமாக இடப்பட்டு வளர்க்கப்படுகிறது, இத்தேயிலை சந்தையில் ஏப்ரல் 2012இல் அதிகாரப்பூர்வமாக விற்பனைக்கு வந்தது. அந்த நேரத்தில் உலகின் மிக விலையுயர்ந்த தேநீர் இதுவாக இருந்தது. 50 கிராம் (தோராயமாக 16 கோப்பைகள் தேநீர்) தேயிலை 3500 அமெரிக்க டாலருக்கும் 3,500 (2200 பவுண்டு) அல்லது ஒரு கப் தேநீர் சுமார் 200 அமெரிக்க டாலர் (130 பவுண்டு)க்கு விற்கப்பட்டது. பாண்டா தேயிலை தொழில்முனைவோரான யான்ஷி, இந்த தேநீர் ஆரோக்கியமானது என்று வாதிடுகிறார். பாண்டாக்கள் காட்டு மூங்கிலை மட்டுமே சாப்பிடுகின்றன. இதில் சுமார் 30% ஊட்டச்சத்துக்கள் மட்டுமே உறிஞ்சப்படுகிறது. இதனால் "கரிம உரங்களை மறுசுழற்சி மற்றும் பயன்படுத்துவதற்கான கலாச்சாரத்தை" இம்முறை ஊக்குவிக்கிறது. விலையில் மிகப்பெரிய உயர்வு பெரும்பாலும் பாண்டாக்களின் இழப்பு காரணமாகும்.

மேலும் காண்க
------------

* பூச்சி தேநீர்
* கோப்பி லுவாக், புனுகுப்பூனை-சாணம் காபி
*

மேற்கோள்கள்
-----------

1. ↑  "Panda Dung Is Secret To Most Expensive Tea". Sky News. 22 மார்ச் 2012 அன்று மூலம் பரணிடப்பட்டது. 20 March 2012 அன்று பார்க்கப்பட்டது.
2. ↑  "World's most expensive cuppa - fertilised with panda dung at £130 a cup". *The Daily Telegraph*.. பார்த்த நாள்: 20 March 2012.
3. ↑  "Panda tea". *Chicago Tribune*.. பார்த்த நாள்: 20 March 2012. 
[*தொடர்பிழந்த இணைப்பு*]
4. ↑  "Secret to world's most expensive tea – Panda droppings". 2020-01-25 அன்று பார்க்கப்பட்டது.
**இரண்டாம் கனிஷ்கன்** ( *Kanishka* II ) சுமார் 225-245 பொ.ச. வரை ஆட்சி செய்த குசானப் பேரரசன் ஆவார். இவர் கடைசி பெரிய குசானப் பேரரசராகக் கருதப்படும் முதலாம் வாசுதேவனுக்குப் பிறகு பதவியேற்றார்.

ஆட்சி
-----

இவர் வட இந்தியாவில் குசான ஆட்சியை நிலைநிறுத்தியபோது, இவரது பேரரசின் மேற்குப் பகுதியை, அதாவது பாக்திரியாவை சாசானிய அரசன் முதலாம் சாபிரிடம் (பொ.ச. 240-272) இழந்திருக்கலாம்.  சாபுரின், நக்ஷ்-இ ரோஸ்டம் பகுதியில் காணப்படும் அவரது கல்வெட்டுகளில், அவர் குசானர்களின் "புருஷபுரம்" ( பெசாவர் ) வரையிலான ஆட்சியைக் கட்டுப்படுத்தியதாகக் கூறுகிறது. குசானர்களை அவர் இந்து குஷ்க்கு அப்பால் கூட விரிவாக்கியிருக்கலாம் என்று கூறுகிறது.  ராக்-இ-பிபியில் உள்ள பாறைக் கல்வெட்டு இந்தக் கருத்தை மேலும் ஆதரிக்கிறது. 

இரண்டாம் கனிஷ்கனின் நாணயங்கள் மீது குசான-சாசானியரன முதலாம் பெரோஸ் குசான்ஷாவின் பல தாக்கங்கள் அறியப்படுகின்றன. மேலும் பெரோஸின் காலத்திலிருந்தே முதல் குசான-சாசானிய நாணயங்கள் இந்து-குஷுக்கு தெற்கே வெளியிடப்பட்டன. 

இவர் ஒரு கட்டத்தில் காந்தாரத்தின் கட்டுப்பாட்டையும், அதே போல் கபிஷாவையும் மீண்டும் கைப்பற்றியிருக்கலாம். மேலும் இந்த வெற்றிகளைத் தொடர்ந்து இவர் அசல் ஒன்றின் நூறாவது ஆண்டு நிறைவைக் கொண்டாடும் வகையில் கனிஷ்கரின் இரண்டாவது சகாப்தத்தை உருவாக்கியிருக்கலாம் என்ற கருத்துக்கள் உள்ளன.

நாணயமும் தேதியிடப்பட்ட சிலையும்
-------------------------------

* ஓசோவுடன் இரண்டாம் கனிஷ்கரின் நாணயம்.ஓசோவுடன் இரண்டாம் கனிஷ்கரின் நாணயம்.
* அர்தோக்சோவுடன் இரண்டாம் கனிஷ்க .அர்தோக்சோவுடன் இரண்டாம் கனிஷ்க .

குறிப்புகள்
-----------

சான்றுகள்
---------

1. 1 2 3 4  Rezakhani, Khodadad (2017) (in en). *From the Kushans to the Western Turks*. பக். 202. . Rezakhani, Khodadad (2017). *From the Kushans to the Western Turks*. p. 202.
2. ↑  Cribb 2018, ப. 20-21.

ஆதாரங்கள்
---------

* Cribb, Joe (2018). *Problems of Chronology in Gandhāran Art: Proceedings of the First International Workshop of the Gandhāra Connections Project, University of Oxford, 23rd-24th March, 2017*. University of Oxford The Classical Art Research Centre Archaeopress. .

வெளி இணைப்புகள்
---------------

* Online catalogue of coins of Kanishka II
யானைப்படைகள் ஆற்காடு கோட்டையை தகர்த்தல், ஆண்டு 1751
**இரண்டாம் கர்நாடகப் போர்** (**Second Carnatic War** (1749–1754), ஐதராபாத் மற்றும் ஆற்காட்டை கைப்பற்ற 1749–1754-ஆண்டுகளில் பிரித்தானிய கிழக்கிந்திய கம்பெனிப் படைத்தலைவர் இராபர்ட் கிளைவ்வின் ஆங்கிலேயப் படைகளுக்கும், ஐதராபாத் நிசாம் முசாபர் ஜங்க், ஆற்காடு நவாப் சந்தா சாகிப் மற்றும் பிரெஞ்சுக் கிழக்கிந்தியக் கம்பனியின் கூட்டுப் படைகளுக்கும் இடையே நடைபெற்ற போராகும். இப்போரில் ஆங்கிலேயர்களுக்கு உதவியாக, சந்தா சாகிப்பின் மருமகன் முகமது அலி கான் வாலாஜா மற்றும் ஐதராபாத் நிசாமின் உறவினர் நசீர் ஜங்க் ஆகியோர் இருந்தனர்.

1751-இல் இராபர்ட் கிளைவ் ஆற்காட்டையைக் கைப்பற்றினார். டூப்ளே தலைமையிலான பிரஞ்சுப் படைகள் தோற்றது. 1754-இல் செய்து கொண்ட பாண்டிச்சேரி ஒப்பந்தப்படி, இரண்டாம் கர்நாடகப் போர் நிறைவுற்றது. பாண்டிச்சேரி ஒப்பந்தப்படி, முகமது அலி கான் வாலாஜா, ஆற்காடு நவாப் ஆனார். சந்தா சாகிபு பதவியிறக்கப்பட்டார். ஐதராபாத் நிசாம் முசாபர் ஜங்கை பதவியிலிருந்து நீக்கி நசீர் ஜங்க் பதவி ஏற்றார்.

இதனையும் காணக
-------------

* கர்நாடகப் போர்கள்

மேற்கோள்கள்
-----------

1. ↑  Second Carnatic War